Deseta noć knjige održat će se u petak 23. travnja povodom Svjetskog dana knjige i autorskih prava te Dana hrvatske knjige. Tema manifestacije je ljekovita moć knjige – kako nam knjige mogu pomoći kao pojedincu i društvu kao odgovor na trenutnu situaciju u svijetu.
Zainteresirani se pozivaju na održavanje prigodnog programa 23. travnja u dnevnim ili večernjim satima. Programi se mogu prijaviti u periodu od 8. ožujka do 9. travnja putem prijavnice koja će biti dostupna na internetskoj stranici Noći knjige (https://nocknjige.hr/).